H.O.T.

.H.O.T (ראשי תיבות של Highfive of Teenagers) הייתה להקת בנים דרום קוריאנית שנוסדה על ידי חברת התקליטים SM אנטרטיינמנט ב-1996, ונחשבת ללהקת האיידול הראשונה בקיי-פופ. אופי הפעילות של הלהקה היווה מקור השראה, והשפיע בהמשך על להקות קיי-פופ רבות.<ref name=":ב"></ref><ref name=":ד"></ref> הלהקה הורכבה מחמישה חברים: מון הי-ג'ון, ג'אנג וו-היוק, טוני אן, קאנגטה, ולי ג'ה-וון.<ref name=":ג"></ref> במהלך שנות פעילותה מכרה .H.O.T למעלה מ-6.4 מיליון תקליטים בקוריאה הדרומית.<ref name=":ג"/> הלהקה זכתה להצלחה מסחרית גם בסין וביפן, והם היו בין הכוכבים הראשונים של ״הגל הקוריאני״ באסיה.<ref></ref><ref name=":ה"></ref> הלהקה התפרקה ב-2001 בעקבות אי הסכמה בחוזה עם SM, דבר שגרם למאות מעריצים לצאת להפגין נגד החברה.<ref name=":ט"></ref><ref name=":י"></ref>

== הקמת הלהקה ==
לי סו-מאן, מייסד חברת התקליטים SM אנטרטיינמנט, הקים את הלהקה ב-1996 לפי מידע שקיבל מסקר שנעשה בקרב תלמידי תיכון שבירר כיצד אמורה להיות קבוצת הפופ האידיאלית שלהם. החבר הראשון שהצטרף לקבוצה היה קאנגטה. בהמשך הצטרפו מון הי-ג'ון ולי ג'ה-וון. ג'אנג וו-היוק הצטרף לקבוצה לאחר שמשך את תשומת לבו של לי כשזכה במקום הראשון בתחרות ריקוד. לבסוף, טוני אן הצטרף לקבוצה לאחר שעבר אודישן בלוס אנג'לס.<ref name=":ג"/>

== היסטוריה ==
=== 1996–1997: בכורה ופריצת דרך ===
.H.O.T התחילה את פעילותה בספטמבר 1996 עם האלבום We Hate All Kinds of Violence, שזכה להצלחה, ומכר 1.5 מיליון עותקים.<ref name=":ה"/> הסינגל הראשון של הלהקה, "Descendants of Warriors", היה ביקורת על בריונות בבית הספר, לעומת הסינגל השני, "Candy", שהיה שיר פופ עליז שביסס את הפופולריות של .H.O.T, במיוחד בקרב נערות מתבגרות.<ref name=":ה"/><ref></ref> באותה שנה HOT זכתה בפרס ״האמן החדש הטוב ביותר״ בפרס דיסק הזהב.<ref name=":0"></ref>

ביולי 1997 הוציאו .H.O.T את אלבומם השני, Wolf and Sheep, שנמכר במיליון עותקים תוך עשרה ימים.<ref name=":ח"></ref> האלבום זכה להצלחה מסחרית וביקורתית, וזכה ב״פרס הגדול״ בשני פרסי דיסק הזהב לשנת 1997, וגם בפרס המוזיקה של סיאול לשנת 1997.<ref name=":0"/> בנוסף, השיר "We Are the Future" היה מועמד לפרס בחירת הצופים הבינלאומית בפרסי הווידאו קליפים של MTV לשנת 1998.<ref name=":ג" /> בשלב זה .H.O.T הפכה ל"סנסציה חברתית" בדרום קוריאה,<ref name=":ד"/> ובד בבד עם הצלחתם, התפתחה התרבות של מעריצי הקיי-פופ.<ref name=":7"></ref> ב-1997 הוציאה .H.O.T גם את אלבומה הסיני הראשון, שמכירותיו עזרו לקבוצה לעבור את תקופת השפל במכירות התקליטים הדרום קוריאניים בעקבות המשבר הפיננסי באסיה.<ref></ref>

=== 1998–1999: Resurrection, I Yah! ===
.H.O.T הוציאו את אלבומם השלישי, Resurrection בספטמבר 1998. האלבום, שהציג מגוון סגנונות כולל הארדקור היפ הופ, מכר יותר מ-1.1 מיליון עותקים בשנה שלאחר מכן.<ref></ref><ref name=":8">
</ref> בטקס פרסי המוזיקה של סיאול לשנת 1998, הוענק ל-Resurrection הפרס הגדול, אותו חלק עם Special Album מאת Sechs Kies .<ref name=":6"></ref> גולשים ברשת האשימו את האלבום בהעתקה עקב דמיון בין הסינגל המוביל של האלבום - "Line Up!" ל" King In The Name ", שיר של להקת הרוק האמריקאית Rage Against the Machine .<ref name=":ח" /> עם זאת, השיר זכה בפרס בחירת הצופים הבינלאומית עבור MTV קוריאה בטקס פרסי הווידאו של MTV בשנת 1999.

.H.O.T הוציאה אלבום אוסף להיטים באפריל 1999.<ref></ref> בספטמבר 1999 הוציאו HOT את אלבומה הרביעי, I Yah! <ref></ref> רצועת הכותרת של האלבום הייתה על שריפה ב-1999 שבה נהרגו ילדים בגן במרכז ההכשרה לנוער סילנד בדרום קוריאה.<ref></ref> האלבום מכר יותר מ-1.3 מיליון עותקים.<ref></ref> באותו חודש, .H.O.T הפכה לקבוצת הקיי-פופ הראשונה שהופיעה באצטדיון האולימפי בסיאול, שם הופיעו בפני כ-72,000 מעריצים בהופעה.<ref name=":ג"/>

=== 2000–2001: Outside Castle, ״עידן השלום״, ופירוק הלהקה ===
בפברואר 2000 הופיעה .H.O.T מול כ-13,000 מעריצים בבייג'ינג בהופעה הראשונה שלהם בסין. הקבוצה הפכה לפופולרית מאוד בקרב בני נוער סינים, והצלחתם היוותה השראה ל-SM אנטרטיינמנט ולחברות בידור דרום קוריאניות אחרות לקדם את האמנים שלהן בסין.<ref name=":ה"/> הוציאו את אלבומם החמישי, Outside Castle, בספטמבר 2000. <ref></ref> באותה שנה הקבוצה גם כיכבה בסרט מדע בדיוני "עידן השלום", בו הם גילמו שחקני כדורגל שחיים בחברה עתידנית.<ref name=":ג"/> למרות הפופולריות של .H.O.T באותה תקופה, הסרט לא הצליח במיוחד.<ref></ref>H.O.T הודיעה על פירוקה במסיבת עיתונאים בסיאול במאי 2001. החברים אן, לי וג'אנג אמרו לעיתונות שהם עוזבים את SM כי הם לא הגיעו להסכמה עם החברה על חוזה חדש. בימים הבאים, מאות מעריצי הקבוצה הפגינו מחוץ למטה SM. כמה מעריצים חסמו כבישים ויידו אבנים אל החלונות של מטה החברה כדי למחות על מה שלדעתם היו פעולות לא מוצדקות כנגד .H.O.T מצד SM אינטרטיינמט.<ref name=":ט"/><ref name=":י"/> מאוחר יותר דווח כי חילוקי הדעות החוזיים בין HOT ל-SM היו קשורים לשכר של חברי הקבוצה, שעמד על כ-10,000 דולר בלבד על כל מיליון אלבומים שנמכרו.<ref></ref>

לאחר הפיצול, לקאנגטה ולמון הוצעו חוזים משתלמים על ידי SM כאמני סולו. אן, לי וג'אנג חתמו ב-Yejeon Media והקימו קבוצת בת עם שלושה חברים בשם jtL, שזכתה להצלחה מתונה לפני שהתפרקה ב-2003. <ref></ref> כל חמשת חברי HOT לשעבר פתחו מאז בקריירת סולו, והם עדיין פעילים בתעשיית הבידור.<ref></ref>

=== 2018–2019: איחוד וקריירה מאוחרת יותר ===
בפברואר 2018, הוצגה .H.O.T בתערוכה הדרום קוריאנית Infinite Challenge במסגרת התוכנית "Saturday, Saturday is for Singers", בחלק שבו מוצגים זמרים מפורסמים משנות ה-90. כל חמשת החברים הופיעו בתוכנית, בהופעתם הראשונה יחד מאז 2003.<ref name=":11"></ref>

במהלך השנים שבין הפירוק לאיחוד, הועלתה שוב ושוב האפשרות לאיחוד.<ref></ref> לאחר איחודים מוצלחים של קבוצות אחרות, כמו god ו־Fly to the Sky. ב-2014, סקר מקוון של נאבר חשף ש-HOT מדורגת במקום הראשון בדירוג שבחן איזו קבוצה מהדור הראשון של הקיי-פופ המעריצים הכי רוצים לראות שוב.<ref></ref><ref></ref> ב-2016 דווח שהחברים היו בקשר זה עם זה ונפגשו עם לי סו-מן כדי לדון באפשרות להתאחדות של הלהקה לרגל יום השנה ה-20 להופעת הבכורה שלהם, אך בסופו של דבר זה לא יצא אל הפועל.<ref></ref>

ב-31 באוגוסט 2018, הוכרז כי .H.O.T תקיים באופן עצמאי את קונצרט האיחוד שלהם, 'Forever [Highfive Of Teenagers]', ב-13 וב-14 באוקטובר באצטדיון האולימפי הראשי של סיאול עם כ-100,000 משתתפים.<ref></ref><ref></ref>

== קישורים חיצוניים ==

*
*[https://music.apple.com/il/artist/h-o-t/4691436 הוט] באתר אפל מיוזיק

== הערות שוליים ==

קטגוריה:להקות שהוקמו בשנת 1996
קטגוריה:להקות בנים דרום קוריאניות
קטגוריה:להקות קיי-פופ